Nr. L 357/28 De Europæiske Fællesskabers Tidende 18. 12. 86 (Retsakter hvis offentliggørelse ikke er' obligatorisk) KOMMISSIONEN KOMMISSIONENS BESLUTNING af 16. december 1986 om ændring af Kommissionens beslutning 85/594/EØF om bemyndigelse af Grækenland til at træffe forskellige beskyttelsesforanstaltninger i henhold til - EØF-traktatens artikel 108, stk. .3 (Kun den græske tekst er autentisk) (86/614/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel _108, stk. 3, og ud fra følgende betragtninger : Den økonomiske situation i Grækenland har især siden begyndelsen af 1985 medført en kraftig forværring af betalingsbalancens løbende poster ; de forskellige foranstaltninger, som den græske regering har truffet som led i sit økonomiske stabiliseringspro- gram, er begyndt at opvise de påregnede resultater, men programmet er endnu ikke fuldført, og de dermed tilstræbte mål er endnu ikke fuldstændig nået; den 30. oktober 1985 rettede Kommissionen, efter at have gennemgået den økonomiske situation i Grækenland i lyset af traktatens artikel 108, stk. 1, og de af Grækenland allerede trufne foranstaltninger i medfør af traktatens artikel 104, en henstilling til nævnte medlemsstat i henhold til traktatens artikel 108, stk. 1; i betragtning af omfanget af disse vanskeligheder i Grækenland og kravet om omgående indgriben for at rette op på denne situation var de foranstaltninger, som det i henhold til artikel 108, stk. 1, henstilledes til Grækenland at træffe eller den af Kommissionen ydede bistand, ikke tilstrækkelige, idet disse tiltag ikke på kort sigt fik deres fulde virkning og heller ikke kunne sikre en hurtig genoprettelse af den græske betalingsbalance ; Kommissionen henstillede derfdr' ikke til Rådet om at yde gensidig bistand ; Kommissionen tillod derfor ved beslutning 85/594/ EØF (1), iværksættelse af passende beskyttelsesforanstalt- ninger i henhold til traktatens artikel 108, stk. 3, ifølge ' artikel 7 i beslutning 85/594/EØF bemyndigedes Grækenland til indtil den 31. december 1986 at yde den eksportstøtte, der er fastsat i det græske monetære udvalgs beslutning 1574/70, som ændret ved beslutning 350/82, om betalinger til eksportvirksomheder på grundlag af værditilvæksten ved eksport ; ] den indtrufne bedring i den økonomiske situation i Grækenland berettiger til en nedsættelse af nivauet for eksportsubsidierne, men den er endnu ikke af et sådant omfang, at disse subsidier omgående kan afskaffes, så denne afskaffelse bør ske gradvis over en given periode set på baggrund af den forventede yderligere bedring af den økonomiske situation i Grækenland ; eksportstøtteordningen bør betragtes i den sammenhæng, hvor dens virkninger gør sig gældende, nemlig hvilke sektorer den berører, og hvorledes den påvirker de øvrige medlemsstater ; i medfør af artikel 9, stk. 3, i beslutning 85/594/EØF forbeholdt Kommissionen sig ret til helt eller delvis at ændre eller ophæve denne beslutning efter samråd med den pågældende medlemsstat, især hvis den konstaterede, at de forhold, der lå til grund for den, havde ændret, sig, eller hvis dens virkninger viste sig at være mere restriktive end tilsigtet — () EFT nr. L 373 af 31. 12. 1985, s. 9.